Yen arupa tembung-tembung sifate ya cekak aos, yen arupa isyarat upamane: gedhek utawa anthuking sirah, obahing tangan utawa driji, esem, lan sapanunggalane. Sasmita sing sifate verbal upamane: sasmitaning dhalang lan sasmitaning tembang. Dhalang aweh sasmita marang para niyaga mungguh gendhing sing dikarepake. Dene sasmitaning tembang, sing nganggit tembang aweh sasmita marang sing maca, tembang apa sing dianggo utawa sing bakal gumanti. Sasmitaning tembang sing awujud tembung-tembung iku tarkadhang sing dimanfaatake mung swara wandane, upamane sasmitaning tembang Pangkur iku migunakake tembung-tembung ‘’kepungkur, kawuri, kawuntat, utawa yuda kenaka’’ yaiku kukur-kukur. Ilmu kang gegayutan karo tandha-tandha iku disebut semiotik utawa semiotika.
